బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
విలన్‌కి డబ్బింగ్ చెప్పడం థ్రిల్‌గా ఉంది: రానా
ప్రపంచ ప్రఖ్యాత సూపర్ హీరోల కలయికతో వస్తోన్న ప్రతిష్టాత్మక చిత్రం ‘ఎవెంజర్స్ - ఇన్ఫినిటీ వార్’. మార్వెల్ కామిక్స్ ఆధారంగా తెరకెక్కిన ఈ చిత్రాన్ని మార్వెల్ స్టూడియోస్ నిర్మించింది.
Samayam Telugu | Updated:
Mar 26, 2018, 06:36PM IST
విలన్‌కి డబ్బింగ్ చెప్పడం థ్రిల్‌గా ఉంది: రానా
ప్రపంచ ప్రఖ్యాత సూపర్ హీరోల కలయికతో వస్తోన్న ప్రతిష్టాత్మక చిత్రం ‘ఎవెంజర్స్ - ఇన్ఫినిటీ వార్’. మార్వెల్ కామిక్స్ ఆధారంగా తెరకెక్కిన ఈ చిత్రాన్ని మార్వెల్ స్టూడియోస్ నిర్మించింది. వాల్ట్ డిస్నీ స్టూడియోస్ మోషన్ పిక్చర్స్ ఈ సినిమాను పంపిణీ చేస్తోంది. ప్రపంచవ్యాప్తంగా ప్రేక్షకులు ఎంతగానో ఎదురు చూస్తున్న ఈ చిత్రం ఏప్రిల్ 27న విడుదలవుతోంది. విడుదల తేదీ దగ్గరయ్యే కొద్దీ ‘డిస్నీ ఇండియా’ ఈ చిత్రాన్ని ప్రేక్షకులకి మరింత దగ్గర చేసే ప్రయత్నాలు చేస్తోంది. అందులో భాగంగానే ‘ఎవెంజర్స్ - ఇన్ఫినిటీ వార్’ తెలుగు వెర్షన్‌కి రానా దగ్గుబాటిని రంగంలోకి దించింది. ఈ సినిమాలోని విలన్ పాత్ర తానోస్‌కి రానా డబ్బింగ్ చెప్పారు.
ఇప్పటికే తెలుగు వెర్షన్ ట్రైలర్ నెట్టింట్లో సందడి చేస్తోంది. తానోస్ పాత్రకి రానా డబ్బింగ్ చాలా బాగా కుదిరింది. ‘ఎవెంజర్స్ - ఇన్ఫినిటీ వార్’ విలన్‌ పాత్రకు డబ్బింగ్ చెప్పడంపై రానా స్పందించారు. సూపర్ విలన్ తానోస్‌కి డబ్బింగ్ చెప్పేటప్పుడు చాలా థ్రిల్ ఫీలయ్యానని వెల్లడించారు. ‘నేను మార్వెల్ కామిక్స్‌ని చదువుతూనే పెరిగాను. సూపర్ హీరోల కథలని ఆకట్టుకునేలా, ఎన్నో భాగాలుగా చెప్పడం మార్వెల్ సినిమాస్ గొప్పదనం. సూపర్ హీరోల పాత్రల్ని సృష్టించడంలో కానీ వాటిని ప్రపంచవ్యాప్తంగా ఉన్న సినీ ప్రేక్షకులతో కనెక్ట్ చేయడంలో కానీ మార్వెల్‌ది తిరుగులేని స్థాయి. ఐరన్ మాన్, కెప్టెన్ అమెరికా నా ఫేవరెట్ క్యారెక్టర్స్. ‘ఎవెంజర్స్ - ఇన్ఫినిటీ వార్’ కి డబ్బింగ్ చెప్పడం థ్రిల్లింగ్‌గా ఉంది. ఎవెంజర్స్ లాంటి సూపర్ హీరోలని సైతం ముప్పతిప్పలు పెట్టే సూపర్ విలన్ తానోస్‌గా నా గొంతును వినిపించడం మరిచిపోలేని అనుభవం’ అని రానా చెప్పారు.
X
కాగా, 10 సంవత్సరాలుగా ప్రణాళికాబద్ధంగా భారీ చిత్రాలని నిర్మించుకుంటూ వస్తున్న ‘మార్వెల్ సినిమాటిక్ యూనివర్స్’.. ‘ఎవెంజర్స్ - ఇన్ఫినిటీ వార్’ చిత్రంతో ఇంతకముందెన్నడు చూడని అద్భుతాన్ని తెరపై ఆవిష్కరించనుంది. ఇప్పటి వరకు తమ చిత్రాలన్నింటిలో కనిపించిన సూపర్ హీరోలు అందరూ ప్రపంచ వినాశనానికి పూనుకున్న సూపర్ విలన్ తానోస్‌తో యుద్ధానికి సిద్ధమయ్యారని మార్వెల్ సినిమాస్ పేర్కొంది. ఈ అద్భుతం ఏప్రిల్ 27న ఇంగ్లిష్, హిందీ, తెలుగు, తమిళ భాషల్లో 2డీ, 3డీ, ఐమ్యాక్స్ 3డీలలో వెండితెరపై ఆవిష్కృతం కానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.